05/12/2017 | Administración LocalMunicipal
A Laracha
Aprobación definitiva modificación puntual núm.5 PXOM.

Aprobación definitiva da modificación puntual nº 5 do Plan xeral de ordenación municipal do concello da Laracha (A Coruña) Mediante orde do catro de outubro de 2017 da conselleira de Medio Ambiente e Ordenación do Territorio (DOG núm.212, do 8 de novembro de 2017), aprobouse definitivamente a modificación puntual núm.5 do Plan xeral de ordenación municipal da Laracha, para a ordenación especial dunha parcela dotacional. Por resolución da Dirección Xeral de Ordenación do Territorio e Urbanismo do 21 de novembro de 2017 ordenouse a inscrición no Rexistro de Planeamento da modificación puntual núm.5 do Plan xeral de ordenación municipal da Laracha co núm. RPG 00090/2017. Conforme co disposto polos artigos 82 e 88.4 da Lei 2/2016, de 10 de febreiro, do Solo de Galicia e 70 da Lei 7/1985, do 2 de abril, reguladora das bases de réxime local, publícase a normativa e ordenanzas da modificación definitivamente aprobada. O que se fai público para a súa executividade, cumprindo así o disposto no artigo 82 da Lei 2/2016, de 10 de febreiro, do Solo de Galicia, sinalando que contra o acordo de aprobación, que é definitivo en vía administrativa, de acordo co disposto no artigo 84.1 da Lei 2/2016, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán dende o día seguinte ao da súa publicación, segundo o dispoñen os artigos 10 e 46 da lei 29/1998, de 13 de xullo, reguladora da xurisdición contenciosa-administrativa, sen prexuízo de que os interesados poidan interpoñer calquera outro recurso que estimen por conveniente. A Laracha, 30 de novembro de 2017 O alcalde José Manuel López Varela NORMATIVA 4.- MOTIVACIÓN DA MODIFICACIÓN PUNTUAL 4.1. XUSTIFICACIÓN DO INTERESE XERAL O artigo 83, apartado 1, da Lei 2/2016 do solo de Galicia establece que calquera modificación do planeamento urbanístico deberá fundamentarse en razóns de interese público debidamente xustificadas. A presente modificación puntual susténtase na motivación de dar resposta a un problema de deseño urbano que ten por finalidade satisfacer as necesidades de dotación pública sanitaria á poboación.4.2. SUPOSTO DE MODIFICACIÓN A alteración proposta do Plan Xeral de Ordenación Municipal da Laracha preséntase como Modificación de Planeamento, e non como Revisión, en tanto que: · Non implica a adopción de novos criterios respecto da estrutura xeral e orgánica do territorio ou da clasificación do solo · Non implica a adopción dun novo modelo territorial. De acordo co disposto nos apartados 3 e 4 do artigo 83 da Lei 2/2016 do solo de Galicia, a alteración de planeamento que se propón encaixa no suposto de Modificación do Planeamento, aínda que implique cambios na cualificación do solo. En síntese, os cambios introducidos consistirán en establecer unha ordenación especial e detallada para o ámbito dotacional que permita a construción dun edificio sanitario desenvolvido en dúas plantas baixo o amparo da ordenanza SU-1 de solo urbano, pero coas excepcións de altura máxima e as determinacións precisas na procura dunha boa integración no contexto urbano.5.- PROPOSTA DE ORDENACIÓN E DOCUMENTACIÓN MODIFICADA A proposta de modificación atopa un bo encaixe nas determinacións que sobre equipamentos contén a Normativa do PXOM. O artigo 2.3.1 da Normativa establece as condicións de volume e uso do sistema de equipamentos e deixa a posibilidade de establecer ordenacións especiais en equipamentos situados en solo urbano. “ARTICULO 2.3.1.- REGULACIÓN DEL SISTEMA DE EQUIPAMIENTOS 1.- DEFINICIÓN: Comprende el conjunto de terrenos, edificaciones e instalaciones al servicio directo de la población. Los equipamientos y dotaciones se grafían en los Planos de Ordenación a diferentes escalas.2.- CLASIFICACIÓN: a) Sistema general de equipamientos. Constituido por los terrenos, edificios e instalaciones destinadas a usos públicos colectivos, que por su dimensión o función, transcienden a todo el municipio. Los equipamientos del sistema general se relacionan en la Memoria del presente Plan General. b) Sistema local de equipamientos. Constituido por los terrenos, edificios e instalaciones destinados a usos colectivos, al servicio de un ámbito concreto (núcleo o zona) de la población.3.- CONDICIONES DE VOLUMEN Y USO Además de las condiciones que le fuesen de aplicación por la legislación específica vigente deberán cumplir las siguientes: a) Las construcciones, instalaciones y edificios destinados a equipamiento, ya sean de titularidad pública o privada, deberán integrarse y adaptarse al contexto urbano del emplazamiento. Con carácter general se plantearán edificios de tipología exenta o aislada, con los siguientes parámetros: -Altura máxima: B+1 (7,50 metros). -Ocupación máxima: 50% de la parcela edificable. -Retranqueo y separación a linderos: 5 metros. -Reserva de plazas de aparcamiento: Las establecidas en el Título IV en función del uso de que se trate. Los espacios vacantes de edificación se destinarán a resolver las necesidades de aparcamiento, de acceso viario y, en general, a espacios ajardinados o peatonales. b) A los equipamientos clasificados como suelo urbano se les aplicará las ordenanzas específicas del suelo urbano o las determinaciones de las fichas de ordenación especial (OE), si fuere el caso, cuando así se indique o represente en los correspondientes Planos de Ordenación. En especial, cuando se trate de parcelas enclavadas en manzanas con tipología prevista de manzana cerrada o con patio, en donde será preciso cumplir los parámetros de la ordenanza que sea de aplicación con las indicaciones que, sobre alturas, alineaciones, retranqueos, etc. se realizan en los Planos. (…)” En congruencia co establecido no punto 3, apartado b) do citado artigo, proponse a elaboración dunha Ordenación Especial que abrangue as dúas parcelas dotacionais mediante a cal establécense as condicións e determinacións precisas para a implantación do futuro edificio en base ás condicións xenéricas da ordenanza SU-1 de solo urbano, mais, coa exención do cumprimento da esixencia de acadar a altura máxima e coa exención da reserva de prazas de aparcadoiro dentro da parcela. A ordenación especial materialízase mediante unha ficha de ordenación que levaría o código “OE-L3” xa que correspóndese coa terceira ficha de ordenación prevista polo Plan no núcleo urbano da Laracha. A modificación practicada implica a modificación do plano de ordenación do núcleo urbano da Laracha de Zonificación U-O-L1 a escala 1/2.000.6.- DOCUMENTACIÓN GRÁFICA Documentación gráfica informativa (planeamento vixente) Plano de Información: LARACHA. ZONIFICACIÓN U-O-L1. Escala 1/2.000 Ámbito da modificación puntual Plano do ámbito da modificación sobre a cartografía do núcleo urbano da Laracha. Escala 1/2.000 Documentación gráfica modificada Plano de Ordenación: LARACHA. ZONIFICACIÓN U-O-L1. Escala 1/2.000 Plano de Ordenación: LARACHA. COTAS Y RASANTES U-O-L2. Escala 1/2.000 ANEXO: FICHA DE ORDENACIÓN ESPECIAL